Besedilo in vrednosti, označene s sivo barvo, služijo izključno ponazoritvi vsebine vzorca odloka. Določitev oziroma prilagoditev teh vsebin je v pristojnosti posamezne občine.


Na podlagi prvega in trinajstega odstavka 230. člena, prvega odstavka 238. člena, drugega odstavka 241. člena, dvanajstega in trinajstega odstavka 242. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) in ___ člena Statuta Občine ____________ je Občinski svet Občine ____________ na ___ seji dne ____________ sprejel


ODLOK

o podlagah za odmero komunalnega prispevka za obstoječo komunalno opremo za območje Občine____________


I. UVODNE DOLOČBE

1. člen
(vsebina odloka)

(1) S tem odlokom se sprejmejo podlage za odmero komunalnega prispevka za obstoječo komunalno opremo za območje celotne Občine _______________.

(2) Ta odlok določa naslednje podlage za odmero komunalnega prispevka za obstoječo komunalno opremo:
· stroške obstoječe komunalne opreme,
· stroške obstoječe komunalne opreme na enoto mere,
· merila za odmero komunalnega prispevka za obstoječo komunalno opremo.

(3) Ta odlok določa tudi:
· obročno odplačevanje komunalnega prispevka za obstoječo komunalno opremo;
· občinske oprostitve plačila komunalnega prispevka za obstoječo komunalno opremo;
· upoštevanje preteklih vlaganj v komunalno opremo in že poravnanih obveznosti plačila komunalnega prispevka.

2. člen
(pomen izrazov)

Izrazi, uporabljeni v tem odloku, pomenijo enako kot v zakonu, ki ureja urejanje prostora, in v predpisu, ki ureja podlage za odmero komunalnega prispevka za obstoječo komunalno opremo in izračun komunalnega prispevka.

3. člen
(obstoječa komunalna oprema)

Komunalni prispevek za obstoječo komunalno opremo na območju Občine _____________ se odmerja za naslednjo obstoječo komunalno opremo: 
· cestno omrežje,
· vodovodno omrežje,
· kanalizacijsko omrežje za komunalno odpadno vodo,
· plinovodno omrežje,
· vročevodno omrežje,
· javne površine in
· objekti za ravnanje z odpadki.

II. PODLAGE ZA ODMERO KOMUNALNEGA PRISPEVKA ZA OBSTOJEČO KOMUNLANO OPREMO

4. člen
(stroški obstoječe komunalne opreme)

Stroški posamezne vrste obstoječe komunalne opreme znašajo:

	Obstoječa komunalna oprema
	Stroški obstoječe komunalne opreme (EUR)

	Cestno omrežje
	

	Vodovodno omrežje
	

	Kanalizacijsko omrežje za komunalno odpadno vodo
	

	Plinovodno omrežje
	

	Vročevodno omrežje
	

	Javne površine
	

	Objekti za ravnanje z odpadki
	

	Skupaj
	



5. člen
(stroški obstoječe komunalne opreme na enoto mere)

Stroški posamezne vrste obstoječe komunale opreme na m2 gradbene parcele stavbe (v nadaljnjem besedilu: Cp O) in na m2 bruto tlorisne površine objekta (v nadaljnjem besedilu: Ct O) znašajo:

	Obstoječa komunalna oprema
	Cp O (EUR/m2)
	Ct O (EUR/m2)

	Cestno omrežje
	
	

	Vodovodno omrežje
	
	

	Kanalizacijsko omrežje za komunalno odpadno vodo
	
	

	Plinovodno omrežje
	
	

	Vročevodno omrežje
	
	

	Javne površine
	
	

	Objekti za ravnanje z odpadki
	
	

	Skupaj
	
	



6. člen
(merila za odmero komunalnega prispevka za obstoječo komunalno opremo) 

Merila za odmero komunalnega prispevka za obstoječo komunalno opremo, določena s tem odlokom, so:
· računski faktor površine (v nadaljnjem besedilu: Fp),
· razmerje med deležem gradbene parcele stavbe (v nadaljnjem besedilu: Dp O) in deležem površine objekta (v nadaljnjem besedilu: Dt O),
· faktor namembnosti objekta (v nadaljnjem besedilu: Fn),
· prispevna stopnja zavezanca (v nadaljnjem besedilu: psz).

7. člen
(Fp)

Fp za vse vrste stavb, kot se razvrščajo v skladu s predpisom, ki ureja klasifikacijo vrst objektov CC-SI glede na pretežni namen uporabe objektov, je 2,8, razen za naslednje vrste stavb:

	CC-SI
	Klasifikacija objektov
	Fp

	11100
	Enostanovanjske stavbe
	3

	12111
	Hotelske in podobne stavbe za kratkotrajno nastanitev
	2

	12510
	Industrijske stavbe
	3,5



8. člen
(razmerje med Dp O in Dt O)

Razmerje med Dp O in Dt O, ki se upošteva pri izračunu komunalnega prispevka za obstoječo komunalno opremo, je 0,4 : 0,6.

9. člen
(Fn)

(1) Fn za vse vrste stavb, kot se razvrščajo v skladu s predpisom, ki ureja klasifikacijo vrst objektov CC-SI glede na namen uporabe objektov, je 1,1, razen za naslednje vrste stavb:

	CC-SI
	Klasifikacija objektov
	Fn

	11100
	Enostanovanjske stavbe
	0,6

	1121
	Dvostanovanjske stavbe
	0,7

	11220
	Tri- in večstanovanjske stavbe  
	0,9

	113
	Stanovanjske stavbe za posebne družbene skupine
	0,5

	1220
	Poslovne in upravne stavbe
	1,2



(2) Ne glede na prejšnji odstavek je Fn za stavbe letališke infrastrukture v skladu z zakonom, ki ureja letalstvo, razen potniškega terminala in garažnih stavb, namenjenih pretežno za potrebe potniškega terminala, 0,5.

(3) Fn za vse vrste gradbenih inženirskih objektov, kot se razvrščajo v skladu s predpisom, ki ureja klasifikacijo vrst objektov CC-SI glede na namen uporabe objektov, je 0,4, razen za naslednje vrste gradbenih inženirskih objektov:

	CC-SI
	Klasifikacija objektov
	Fn

	2302
	Elektrarne in drugi energetski objekti
	0,08

	2411
	Športna igrišča
	0,2

	24122
	Drugi gradbeni inženirski objekti za 
šport, rekreacijo in prosti čas
	0,2

	2151
	Pristanišča in plovbne poti
	0,15



(4) V primeru, če je Fn za gradbeni inženirski objekt iz prejšnjega odstavka večji od 0,1, se pri izračunu komunalnega prispevka za obstoječo komunalno opremo za preostalo površino funkcionalnega kompleksa šteje, da je Fn 0,1.

10. člen
(psz)

Psz za posamezno vrsto obstoječe komunalne opreme je:

	Obstoječa komunalna oprema
	psz (%)

	Cestno omrežje
	50

	Vodovodno omrežje
	20

	Kanalizacijsko omrežje za komunalno odpadno vodo
	20

	Plinovodno omrežje
	10

	Vročevodno omrežje
	10

	Javne površine
	90

	Objekti za ravnanje z odpadki
	20



III. OBROČNO ODPLAČEVANJE KOMUNALNEGA PRISPEVKA ZA OBSTOJEČO KOMUNALNO OPREMO

11. člen
(obročno odplačevanje komunalnega prispevka za obstoječo komunalno opremo)

(1) Komunalni prispevek za obstoječo komunalno opremo je v primeru odmere odmera komunalnega prispevka zaradi izboljšanja opremljenosti možno odplačevati obročno na podlagi vloge zavezanca za plačilo komunalnega prispevka za obstoječo komunalno opremo.

(2) Najdaljša doba odplačevanja je 36 mesecev, najmanjši znesek obroka pa znaša 60 eurov.

(3) Ne glede na prejšnji odstavek je za socialno šibkejše občane najdaljša doba odplačevanja 72 mesecev, najmanjši znesek obroka pa znaša 20 eurov.


IV. OBČINSKE OPROSTITVE PLAČILA KOMUNALNEGA PRISPEVKA ZA OBSTOJEČO KOMUNALNO OPREMO

12. člen 
(občinske oprostitve plačila komunalnega prispevka za obstoječo komunalno opremo) 

Plačilo komunalnega prispevka za obstoječo komunalo opremo se oprosti za gradnjo:
· objektov CC-SI 113 Stanovanjske stavbe za posebne družbene skupine v višini 20 %;
· objektov CC-SI 2411 Športna igrišča v višini 40 %;  
· stavb, ki so namenjene izvajanju javne gasilske službe v skladu s predpisi, ki urejajo gasilstvo,
· stavb, ki so namenjene izvajanju javnih služb za zaščito, reševanje in pomoč v skladu s predpisi, ki urejajo varstvo pred naravnimi in drugimi nesrečami;
· objektov, katerih investitor je država in so v javnem interesu, v višini 10 %.


V. UPOŠTEVANJE PRETEKLIH VLAGANJ V KOMUNALNO OPREMO IN ŽE PORAVNANIH OBVEZNOSTI PLAČILA KOMUNALNEGA PRISPEVKA

13. člen
(upoštevanje preteklih vlaganj v komunalno opremo in že poravnanih obveznosti plačila komunalnega prispevka)

(1) Zavezanec za plačilo komunalnega prispevka za obstoječo komunalno opremo lahko pri odmeri komunalnega prispevka za obstoječo komunalno opremo uveljavlja v preteklosti plačane stroške za opremljanje stavbnega zemljišča, na katerem se nahaja objekt, za katerega se odmerja komunalni prispevek, na podlagi dokazil o plačilih. O upoštevanju predloženih dokazil o plačilih odloči organ občinske uprave Občine ________, pristojen za odmero komunalnega prispevka.

(2) Pri odmeri komunalnega prispevka zaradi izboljšanja opremljenosti zemljišča se upoštevajo pretekla vlaganja v sisteme za komunalno samooskrbo s področja odvajanja in čiščenja odpadne komunalne vode v višini 50 % komunalnega prispevka za kanalizacijsko omrežje za komunalno odpadno vodo.


VI. VPOGLED V ELABORAT ZA PRIPRAVO ODLOKA O PODLAGAH ZA ODMERO KOMUNALNEGA PRISPEVKA ZA OBSTOJEČO KOMUNALNO OPREMO

14. člen
(vpogled v elaborat za pripravo odloka o podlagah za odmero komunalnega prispevka za obstoječo komunalno opremo)

Elaborat za pripravo o podlagah za odmero komunalnega prispevka za obstoječo komunalno opremo za območje Občine ____________ je na vpogled na sedežu Občine ____________ in na spletni strani Občine ____________.


VII. PREHODNE IN KONČNE DOLOČBE 

15. člen
(dokončanje postopkov)

Postopki odmere komunalnega prispevka, začeti pred uveljavitvijo tega odloka, se končajo v skladu s predpisi, ki so veljali pred njegovo uveljavitvijo. 

16. člen
(prenehanje veljavnosti)

Z dnem uveljavitve tega odloka prenehajo veljati:
· Odlok o_______________,
· …

17. člen 
(začetek veljavnosti) 

Ta odlok začne veljati ____ dan po objavi v ___________.





